LidanRubinov/Halacha-QA huggingface dataset:
שאלה: שמירה על רמה דתית בצבא: האם אדם שבטוח שאם ילך לצבא יתקלקל ברמה מסוימת מבחינה דתית לא ילך לצבא או שבכל אופן ילך?
תשובה: ילך לצבא במסגרת דתית. ישבץ את עצמו באחת המסגרות הדתיות המצויות בצבא: נח"ל חרדי, ישיבות הסדר וכדומה, שהוקמו כדי לאפשר לחייל דתי אורח חיים דתי גם במסגרת הצבא.
שאלה: נוסח לראש השנה: אני חסיד ברסלב שמתפלל כרגע בנוסח ספרדי ורוב הסיכויים שאני גם ככה עובר לנוסח ספרד בהמשך השנה שתבוא עלינו לטובה. אבל כרגע אני ספרדי ואני טס לאומן בראש השנה ואני רוצה להתפלל בקלויז האשכנזי עם כול החסידים האם אני יכול להתפלל איתם בנוסח ספרד או שאני צריך להשאר בנוסח הספרדי?
תשובה: תתפלל עמהם את רוב התפילה, חוץ מתפילת עמידה בלחש שתתפלל ע"פ הנוסח שלך.
שאלה: פסוקים לאנשים: לנוהגים לקרוא פסוקים לאנשים לפני יהיו לרצון בתפילת שמונה. 1 האם לאבא מותר לקרוא את שמות ילדיו הקטנים ואשתו. 2. האם למי שיש שני שמות ששניהם מתחילים ומסתיימים באותם אותיות האם להגיד את הפסוק המתאים פעמיים (כגון אהרון אורן)?
תשובה: 1. אין עניין כזה. אמירת הפסוקים עניינה שלא ישכח את שמו ליום הדין, וא"כ זה עניין אינדבינדואלי ולא שייך שראובן יעשה בשביל שמעון וכדומה. 2. מספיק פעם אחת.
שאלה: הורדת מזוזות מדירה שכורה וקביעתן בדירה חדשה: אנחנו מזה כשנתיים שוכרים דירה. כשנכנסנו לדירה השכורה לא היו מזוזות ולכן קבענו מזוזות בכל הפתחים הדרושים. כעת אנחנו עוזבים את הדירה עוברים לדירה אחרת. האם מותר להוריד את כל המזוזות שקבענו בדירה השכורה ולקבוע אותן בדירה החדשה?
תשובה: אינך חייב להשאיר את המזוזות בחינם אלא אם לא משלמים לך קח אותם איתך לקבוע בדירה החדשה. כך מובא בתשובת הגאונים שמצוטטת בריטב"א בב"מ קב כמדומני, שמזוזה שעולה ביוקר אין מצווה להשאיר, ורק אם רוצה להיות מאוד חסיד ישאיר מזוזה אחת בדלת הראשית, אך מצד הדין אין חובה להשאיר.
שאלה: האם אישה יכולה לעשות יין: 1. האם אישה (שומרת שבת) יכולה לעשות יין או שאסור לה לנגוע בו אם רוצים שהוא יהיה כשר? לדוגמא, אני רוצה לערבב את היין בימים הראשונים שלו בתסיסה הראשונה, אם אכן מותר לה מה לגבי ימי הנידה של האישה? 2. כדי שהיין יהיה כשר מותר רק לבן אדם שומר תורה ומצוות להתעסק איתו?
תשובה: 1. אפשר לאשה לעשות יין בימינו. אם יבנה המקדש יתכן שיצטרכו להקפיד על הימים. 2. נכון. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: נטילת תרופות ביום כיפור: אני לוקח תרופות (TEGRATOL CR) באופן קבוע (בוקר וערב) למניעת התקפי אפילפסיה. האם בצום מותר לקחת את התרופות עם מעט מים להחליק בגרון? -מכוון בעיקר ליום כיפור.
תשובה: עדיף ללא מים. אם אין אפשרות ללא מים יש לפגום את המים הנחוצים לבליעת הכדור. אם אפשר, מוצע להניח את הכדור בתוך כף עם מים, הכדור עצמו יפגום את המים, ולבלוע את הכדור עם המים הפגומים שבכף.
שאלה: חתונה בראש חודש והזזת מועד: ארוסתי ואני רצינו להתחתן בראש חודש ולכן סגרנו באולם ב-א בניסן, לא חשבנו על כך שבמידה ואנו מבצעים את האירוע בא בניסן, החופה נערכת כבר לאחר שקיעת השמש. כיוון שמדובר בזמן חורף לא תהיה לנו אפשרות לבצע את טקס החופה לפני השקיעה. א. האם יום הנישואין שלנו יחשב כ-ב בניסן? ב. האם ניתן להקדים את תאריך החתונה ביום? (רק האולם נקבע לתאריך זה).
תשובה: הזמן הקובע הוא זמן החופה ולכן אם החופה לאחר שקיעה אתם מתחתנים בב' ניסן. אני לא יודע למה חשוב להתחתן דווקא בראש חודש אבל מותר להקדים את החתונה.
שאלה: דיווח על דמי נסיעות: ביש ע מקבלים הנחה של 50 על נסיעה בתחבורה ציבורית, האם אני רשאי לדווח למקום עבודתי על המחיר המלא של הנסיעה לפני ההנחה בשביל החזר נסיעות שמקבלים ממקום העבודה?
תשובה: מחיר התחבורה הציבורית ביהודה ושומרון הופחת לפני מספר שנים ע"י החלטת ממשלה כדי לעודד נסיעה באוטובוסים, משום שהם ממוגני ירי. המחיר הוא קבוע ואינו מוגדר כהנחה, לכן אינך יכול לדווח למקום העבודה על מחיר כפול. גם במקרה והנוסע מקבל הנחה אישית עדיין יש לדון בכל מקרה לגופו, ולבדוק האם ההסכם עם מקום העבודה הוא על הוצאות נסיעה או על עלות נסיעה, אך משום שאין זה המקרה שלפנינו אין צורך להיכנס לחילוקים, ובכל מקרה ומקרה יש לשאול מחדש. הרב ניר אביב
שאלה: חתונה מעורבת: האם מותר להשתתף בחתונה מעורבת בריקודים כמו במועדון לילה? אם זה קרוב משפחה, הדבר מותר?
תשובה: תהיה רק בחופה ותעזוב אח"כ.
שאלה: שבת חתן אחרי חודש מהחופה: האם ניתן לעשות שבת חתן כחודש לאחר החופה? האם כדאי לעלות לתורה ביום שבת לפני החתונה (במצומצם) ובעוד חודש שוב עם אורחים ומשפחה?
תשובה: האשכנזים נוהגים להעלות את החתן לתורה בשבת שלפני החתונה. הטעם למנהג הוא להדגיש לחתן שיבנה בית על אדני התורה. אין חובה להזמין אנשים נוספים, גם לא קרובי משפחה לשבת זו.כמו כן, אין חובה לערוך קידוש ואפשר להסתפק במשהו צנוע לחוג מכירים מצומצם מבהכנ"ס והעיקר שייאמרו שם דברי תורה. לאחר חודש זה כבר לא נחשב שבת חתן אלא ארוע משפחתי. לכן, שהחתן יעלה לתורה בשבת שלפני החתונה, ואם אתם רוצים, אפשר גם לעשות שבת משפחתית אחרי חודש. ניתן להזמין את האורחים לשבת שבע ברכות שאחרי החתונה ואז הם עדיין נחשבים בשמחת החתונה.
שאלה: מה לעשות עם המזוזות הישנות?: נכנסנו לבית שקנינו יד שנייה. יש בבית מזוזות ישנות בכל חדר ובכניסה. ידוע לי שהדיירים הקודמים אינם שומרי מצוות. האם מותר לי להחליף את כל המזוזות, האם לתת את הקלף לבדיקה ולהחליף את הבית? מה לעשות עם המזוזות שהורדתי?
תשובה: תשלח את הקלף של המזוזות לבדיקה ואם נמצאו כשרים תקבע אותם, ואם לא, תגנוז אותם.
שאלה: כשרות ומאכלים: ידוע שלגוי אסור לבשל בשביל יהודי מחשש שיתקרבו ויתבוללו אך האם דבר חל על העובדים הזרים אשר נמצאים פה על מנת לעזור למבוגרים שלא יכולים לטפל בעצמם הרי במקרה הזה זה פיקוח נפש
תשובה: הדין הזה חל בכל המקרים. אולם במקרה של עובד זר אצל מבוגר יש לשאול רב לגבי כל מקרה מאחר ויש אופנים בהם ניתן להקל. בברכת התורה, WWW.Yeshiva.org.il
שאלה: מכירת ארבעת המינים על ידי קטן: האם מותר לקטן למכור ארבעת המינים, ובמידה שלא, האם ניתן שגדול יקנה אותם ואז יפקיר, והקטן רק ישמור על הדוכן תמורת ת ידריך את הקונים וכו? אשמח לקבל תשובה המפנה למקורות.
תשובה: אם הסחורה של ארבעת המינים שייכת לקטן ממש, שהוא הבעלים שלהם, אסור כיון שיש בעיה עם הקנאת קטן לאחרים. אך אם אין הקטן הבעלים של ארבעת המינים אלא הוא רק שומר ומקבל כסף, מותר.
שאלה: שקיות קפה וסוכר בחדר בבית מלון: בחדר במלון ישנם שקיות קפה וסוכר לשימוש האורחים. האם לאחר שהותנו במקום מותר לקחת את הנשאר הביתה?
תשובה: שני עקרונות יש בתשובה לשאלה זו: א. העקרון ההלכתי. ב. המציאות כיום. א. אורח המתארח אצל בעל בית לסעודה אין הוא יכול לעשות באוכל המוגש לפניו שום דבר, חוץ מלאכול ולהנות בעצמו. וודאי שאין הוא יכול לקחת דבר ולתת אותו לאיש זר שאינו מיסב על אותו שלחן, וכל שכן, שאין הוא יכול למוכרו. כל שביכולתו לעשות הוא לאכול ולהנות בעת הסעודה עצמה. מאידך אם הוא יקבל מתנה מחבירו הוא יכול לעשות בה כרצונו ואף למוכרה או לתת אותה לאיש אחר וללא הגבלה בזמן. ב. לאור העיקרון הנלמד נבוא לבדוק האם המוצרים המוגשים בחדר המלון (כגון: שמפו אישי, שקיות תה, קפה, כובע-ים חד פעמי וכו'), שהנם מוצרים מתכלים וניתנים לשימוש חד-פעמי, הם דומים למציאות ה'סעודה' שבה אנו אוכלים משתמשים בעת שהותנו במלון אך לא יכולים לקחת זאת בעת עזיבתנו את המלון או שמא הם ניתנים לנו בכעין מתנה שאנו יכולים לקחתם גם לאחר שהותנו במלון. מבדיקה שערכנו במס' בתי מלון (רמדה, שרתון.) ואף בהתאחדות המלונאים הארצית, הסקנו שניתן לקחת את המוצרים הנ"ל עם סיום השהות במלון אלא אם כן צויין במפורש ע"י בעלי המלון הרשת שהם אינם מרשים זאת. נציין, שדבר זה אינו אמור על האוכל המוגש בחדר האוכל שהוא כדין סעודה ממש, וכן על מוצרים בחדר שאינם מתכלים וניתנים לחידוש שימוש חוזר (מגבות, סדינים, כלים וכו'). הרב יהודה אודסר
שאלה: מעשר מול חומש: ב"ה הקב"ה מזכני להפריש בכל פעם עשירית מכספי המשכורת החודשית שלי (או במקרה ונכנסת הכנסה חד פעמית) - בתורת מעשר כספים. ברצוני לשאול לגבי נתינת חומש. האם חומש ניתן רק באופן חד פעמי או שהוא ניתן במקום מעשר (עשירית) על כל הכנסה - כאשר יש גובה סך מסויים של משכורת שממנו ומעלה צריך להפריש חומש? האם על כספי זכייה גדולה צריך לתת מעשר או חומש לצדקה?
תשובה: חומש ניתן רק בהכנסה חד פעמית, כאשר אדם יורש ירושה או זוכה בפיס בסכום גדול, אז בפעם הראשונה מפרישים חומש ומכאן ואילך עשירית.
שאלה: ברית מילה ופדיון הבן: תינוק שהוא פג והברית שלו נדחה יותר משלושים יום, האם לעשות את הפדיון לפני הברית ולפני קריאת שם לילד?
תשובה: יש לעשות את הפדיון כעבור שלושים יום לצאתו מהאינקובטור. הפדיון ייערך בזמנו גם אם הברית תידחה לזמן אחר. קריאת שם לילד יכולה להעשות מיד עכשיו. אדרבה, יש הסוברים שעדיף להקדים את קריאת השם כדי שניתן יהיה להתפלל עליו.
שאלה: כיבוד רב בבית ספר: אני לומד בבית ספר ויש לנו שם רב (אני לא יודע אם הוא באמת מוסמך) שמלמד גמרא והלכה. הבעיה שהוא תמיד סתם צועק שהוא בכיתה. הוא אפילו הגיע למצב שהוא אמר עלי "בתור רב אני אומר שהתפילות של אנשים כאלה לא מתקבלות בגלל איך שהם מתנהגים", וזה סתם אחרי ויכוח שהיה לי איתו לגבי אוכל או מהירות התפילה או משהו כזה. ובזמן התפילה הוא תמיד מריץ את החזן ואומר לו לסיים מהר. יש אנשים שלא מספיקים, אז אני אומר לחזן להאט. האם זה אסור לי? ובכללי, האם ההסמכה שמקבלים מהרבנות מחייבת בכיבוד? כי אם אותו אדם לא מדבר ומתנהג כמו רב, אז מה זה שווה? המון תלמידים מקללים אותו ומדברים עליו מלא דברים וניסיתי לעצור אותם אבל אחרי שהייתי בשני שיעורים שלו אני כבר לא יכול להגיד כלום. מה עושים במצב כזה?!
תשובה: אני לא מכיר את האישיות שאתה מדבר עליה. יתכן שיש לו תעודת רבנות ובכל אופן מידותיו אינם מתוקנות. תעודת הסמכה אינם תעודת ביטוח למידות טובות. אולם למרות כל זאת אני חושב שיש לכבד את רב בית ספר בגלל הכבוד שאנו רוחשים לתפקיד. הכבוד הוא גם לאישיות אבל גם לתפקיד. אם כן, לכבד אותו ודאי שצריך. אם הוא עושה דברים שליליים והרסניים יש להתלונן למנהל שהוא יטפל בכך. בנוגע לחבריך, אם אין סיכוי שתוכל להשפיע עליהם אינך להוכיח אותם.
שאלה: ביצה בסנדוויץ  שעבר עליה הלילה: 1. האם מותר לאכול ביצה (בצל או שום) בסנדוויץ שהיה סגור כל הלילה שעבר עליה הלילה? 2. האם מותר לאכול בצל שהיה סגור כל הלילה בשקית? עיקר השאלה היא על הסנדוויץ.
תשובה: איסור זה אינו הלכתי. הוא המלצה בגלל רוח רעה מקובל לומר, שביצה ובצל שהיו מעורבים עם דברים אחרים אין בהם רוח רעה.
שאלה: כשרות זיתים: מאילו דברים יש לחשוש בעת קניית זיתים בקופסת שימורים מחו"ל מארץ מערבית, אך ממפעל שאין לו כשרות של OU או כשרות אחרת?
תשובה: יש לבדוק שהשמן שבו כובשים את הזיתים כשר, וקשה לבדוק זאת, ולכן לא לקנות, כי מי יודע איזה חומרים לא כשרים ערבו בו. אבל אם יודע בודאות שכבושים רק במים ולא בשמן ויש בפנים רק מים וזיתים ולפי הרכיבים בחוץ - מותר, אבל קשה לסמוך על זה במאה אחוז ושומר נפשו ירחק מזה.
שאלה: נטילת ידיים בשעות המוקדמות בבוקר: יש לי ילדה בת כמעט שנה, בשעות הבוקר המוקדמות אני קם (כדי לא להטריח את אישתי) להכין לה בקבוק מטרנה ואח"כ חוזר למיטה. האם אני צריך ליטול ידיים לפני הכנת הבקבוק?
תשובה: אם אינך נוגע במאכל מותר להכין בלי נטילת ידים, אך מ"מ תמיד עדיף ליטול ידים קודם כל עיסוק אחר.
שאלה: פרשת השבוע ניצבים וילך: הנני מבקש לקבל בתמצית את פרשת השבוע כפי שאתם נוהגים לשלוח כל שבוע באימייל באתר, כי מיום כ"ד באב אני קורא את תמצית הפרשה של כל השבועות שעברו, במוצ ש בבית אבלים. שבת זו היא האחרונה! יום ראשון ערב שני - גמר השלושים. אני מבקש לקבל תמצית של חומר, עמוד אחד לפחות, לקריאה באותו ערב על ראש השנה. נא לראות את הדבר דחוף, ושנה טובה.
תשובה: אנחנו שולחים למנויים דבר תורה מתוך פרשת השבוע לקראת שבת. אני מצרף לך קישור לדברי תורה על הפרשיות של השבת הקרובה וכן קישור לראש השנה. ניצבים: וילך: לדף המיוחד על ראש השנה: בברכת התורה, WWW.Yeshiva.org.il
שאלה: סכו"ם שנתערבב: אכלתי מאכל חלבי חם עם מזלג בשרי (אני לא יודע אם הוא בן יומו או לא), מה דין המזלג? מה היה הדין אם האוכל היה קר?
תשובה: יש להגעיל את המזלג. אם המאכל היה קר, די בשטיפה טובה של המזלג. הרב יאיר וסרטיל
שאלה: לתת מעשרות לכהנים לויים ועניים: מבירור שערכתי התברר לי שכיום אין החקלאים נותנים מעשר ראשון ומעשר עני. הם אמנם מפרישים את המעשרות אבל בפועל רובם ככולם אינם נותנים את המעשרות (במקרה הטוב נותנים משהו סמלי למכיריהם). האם בכך החקלאי עובר על גזל? האם מערכת הכשרות שמשתפת פעולה אם החקלאי ומפרישה עבורו אינה מסייעת לכך (מסייע לידי עוברי עבירה)? כיצד ניתן להסביר זאת הלכתית? האם הרב סובר שלגבי הכהנים והלוויים קיימים פקפוקים הלכתיים לגבי ייחוסם? כיצד ניתן להסביר זאת לגבי עניים בהם לכו"ע אין בעיית יוחסין?
תשובה: צדקת בדברך, יש חובה לתת מעשר ראשון ללוי ומעשר עני לעני. בבית האוצר שליד מכון הארץ, אנו באמת נותנים את המעשרות לבעליהם. אמנם האחרונים אומרים שהמערערים על חזקת הלויה, או שחוששים שמחזקת לויה יעלו ליוחסין וכו', עדיין לא יצאו מדין גזל של המתנות הללו והם שייכים לשבט הלויים או העניים. על כן יש לתת מעשרות אלו, וזכורני שהייתי בחור צעיר בירושלים קבלתי מעשר ראשון בדרך הלוואה. היום ב"ה גם חלק מועדי הכשרות קצת התקדמו בנתינת מעשר עני לעני, וצריך להמשיך לעודד. מכון התורה והארץ עושה כל מאמץ בכיוון זה. עיקר הבעייה זו המציאות שנתינת כ-20  מהיבול בלתי אפשרי ממש, ועל כן צריך למצוא שיטות נוספות. אנו הצענו שיטה הלכתית, שהיא לדעתנו מהודרת, וצריך להוסיף ולקדמה. בכל אופן, ככל שהשטח ידרוש יותר הפרשת ונתינת מעשרות אלו כן ועדי הכשרות בודאי יענו לבקשות אלו. בספר התורה והארץ חלק ד' יש מספר מאמרים בעניין זה. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: מידת המחשבה: אני מחפש ספר או חומר שעוזר לעבוד על מידת המחשבה או טיפים איך אפשר לעבוד על מידות המחשבה, מחשבות של עריות וכו. אני מודה לזה שזו עבודה קשה אבל אם יש טיפים אשמח לקבל מהרב.
תשובה: ראשית, יש לך רמי"ם ומחנכים שיוכלו לעזור לך. אין דרך למחוק מחשבות שחשבנו עליהם. אין דרך לומר אני לא אחשוב. מה שניתן זה למלא את הראש במחשבות אחרות. תיקח לך דבר שאתה בקלות יכול לחשוב עליו ושהוא מושך אותך. למשל אם אתה אוהב לראות משחקי כדורסל או אתה אוהב לראות נופים או כל מחשבה אחרת. תקבע לעצמך בכל זמן שתתחיל לעלות לך מחשבת עריות מיד תתחיל לחשוב על מה שקבעת שאתה תחשוב עליו. ניתן גם לחשוב מיד על שם ה'.  לצייר מול העיניים את האותיות של שם ה'. אתה יכול גם לעשות רישום לעצמך כמה פעמים ביום אתה מתחיל לחשוב ולאחר כמה זמן אתה מצליח להפסיק את המחשבה. הרישום עוזר להיות מודע וממילא לשלוט על המחשבות.
שאלה: שיפוץ הבית בשנת אבל: האם מותר לי לשכור מישהו שישפץ את ביתי (צבע חדרים ותיקונים) בשנת האבל על אימי או שמא קיים איסור לשפץ הבית בשנה האבל הראשונה, מאחר ושיפוץ דומה בפעולתו לקניה?
תשובה: אם זה לתיקון קלקולים (כגון שנתקלף הסיד, נוצר חור בקיר, נשבר חלון וכדומה) מותר. אבל למותרות, כדי לייפות לשמחה והרווחה יש להמנע בשנת אבל. אם בא לצורך תיקונים נצרכים יכול לגלוש הלאה לעוד דברים, היות ואין העיקר להרווחה.
שאלה: עד מתי השבת אבידה: השאלה הינה ספציפית: מצאתי דיסק און קי בשווי של כ-50 שקלים. עד מתי אני חייב להכריז על זה, והאם מותר לי להשתמש בזה לאחר הזמן האמור?
תשובה: אם פרסמת כשבוע-שבועיים במקום מגוריך ואיש לא פנה אליך יש להניח שהתייאשו ומותר להשתמש.
שאלה: תפילה על גיורת: בתפילה על גיורת שנתגיירה עם אמה, האם צריך לומר בת אברהם אבינו או בת פלונית (שם אמה). האם יש הבדל כשאני מתפלל באופן אישי או בציבור ("מי שברך"), כי חשוב לה שלא יתפרסם עובדת היותה גיורת?
תשובה: בדרך כלל אומרים "בת שרה אימנו" כיוון שהקשר הביולוגי מנותק בגיור. בציבור אפשר פשוט לומר רק את שמה בלבד, לדוגמא ".הקב"ה ירפא את הגברת שרה בתוך שאר חולי ישראל".
שאלה: יום טוב שני של גלויות: אני יליד הארץ בן 51, אשר התחתנתי לפני כשנה בארה"ב ומתגורר שם (זמנית עד שאשתי תסכים לעלות ארצה). אני מגיע ארצה כל 5 חודשים לביקור משפחה אך עובד וחי בארה"ב. קבלתי על עצמי שאני בין חו"ל והתחלתי לקיים יום טוב שני של גלויות כבן חו"ל (נ"מ לברכות). היום אני בארץ והייתי מתוכנן לחזור לחו"ל מיד אחרי יום כיפור שיבוא עלינו לטובה. אולם בשעה טובה נולד לי נכד בארץ ואני חושב לדחות את נסיעתי חזרה לארה"ב בחולו של מועד חג הסוכות ואולי אחרי שמחת תורה. בקשתי לדעת, מה עלי לעשות לגבי יום טוב של סוכות - האם עלי לחגוג יומיים בארץ מאחר וכבר קבלתי על עצמי שאני בן חו"ל? הגם שיצאתי מחו"ל לארץ היה בדעתי לשוב לחו"ל לפני חג הסוכות. לידיעה כללית, אני רשום בשילטונות ארה"ב כנשוי (כמובן שנשאתי בחתונה יהודית, אני אדם שומר מצוות ב"ה), אולם עדיין איני מוכר כתושב ארה"ב, כי טרם הגשתי את בקשתי לכך על אף שהניירת מוכנה. מראש, כתיבה וחתימה טובה.
תשובה: בתשובת החכם צבי כתוב שזה לא נכנס למסגרת של דיני אדם שהלך ממקום אחד למקום שני שנותנים עליו את חומרי המקום שיצא משם, כי פה לא האנשים יוצרים את החומרא אלא המקום, ובארץ לא עושים יו"ט שני ולכן אפילו מי שבא רק למספר שבועות לארץ עושה רק יום טוב אחד, וכך פסק הרב סלנט שהיה רבה של ירושלים. יש החולקים על כך וסוברים שתלוי אם בדעתו לחזור. אני מורה שיש להבחין בין אם זה לענייני תורה, שבהם יש להחמיר, לבין ענייני דרבנן, שבהם לא להחמיר. לכן, אל תעשה בארץ ביו"ט שני מלאכה דאורייתא (וכן ביו"ט אחרון של פסח אל תאכל חמץ, שזה דאורייתא וכו'). אך לעניין נוסח התפילה, שהיא דרבנן, תעשה כבני הארץ וכן תניח תפילין. כמו כן, לנסוע יהיה מותר לך, כי זה איסור דרבנן שכמעט כל הפוסקים סוברים שכשהתורה התירה בישול ביו"ט זה כולל גם הבערה של יצירת אש חדשה.
שאלה: נטילת ידיים בחצי מכמות המים: פורסם בישיבת רמת גן בשם הרב שיש למלא את הנטלות בחצי מכמות המים בגלל הבצורת הקשה. האם זו הוראה לכלל הציבור?
תשובה: צריך לחסוך במים, בעיקר במקום בו יש בזבוז גדול, כגון: במקלחת, שטיפת מכוניות וכדו'. יעצתי לחסוך גם בנטילת ידיים מסיבות חינוכיות, כדי להכניס למודעות את תודעת החסכון.
שאלה: הנחת תפילין לפני הנץ: לכבוד הרב. כדי להגיע לצבא בזמן בבוקר אני צריך לקום בשעה 6. האם מותר להניח תפילין לפני הנץ על מנת שלא אאחר? והאם בלי קשר למקרה שלי מותר להניח תפילין לפני הנץ? אם כן מאיזה שעה?
תשובה: זמן הנחת תפילין הוא משיראה ויוכל להכיר את חברו הרגיל עימו קצת כאשר הוא בריחוק ד' אמות (שו"ע סימן ל סעיף א). נחלקו מהו בדיוק זמן זה. לכתחילה יש להניח כ50 דקות לפני הנץ, ואם גם זה מאוחר מידי, אפשר להקדים עד כ-60 או אפילו 66 דקות לפני הנץ (יחו"ד ב, ח). הרב יאיר וסרטיל
שאלה: הדרכה תוכחה ואהבה מגיל מוקדם: 1.אני גר בישוב דתי. בערב שבת אחד, אחת המדריכות דיברה והסתובבה עם בנים (הסניף נפרד הישיבות צוות מעורבות). זה דבר לא מקובל אצלנו ואמרתי לה בצורה עדינה מאוד באי מייל ואחר כך הבאתי הוכחות לבעייתיות שבזה. היא התעצבנה עלי, האם נהגתי כשורה? 2. אני אוהב מישהי (לא זאת מהשאלה הקודמת.) מגיל שבע (כיתה ב ). האם זו אהבה אמיתית (היום אני בכיתה י א)?
תשובה: 1. נהגת נכון בנוגע להערה למדריכה. אולם לאחר שהערת אין להרבות במחלוקת. 2. בנוגע לחיבתך לפלונית. אי אפשר לדעת האם מדובר על דמיונות חיצוניים או על התאמת אמת. ראשית, יש לנו שכל לבדוק האם יש בכלל מקום להתאמה. אם השכל לא דוחה זאת, כשיגיע הזמן יש לבדוק יותר לעומק האם מדובר על דבר אמיתי. בכל אופן, מכיון שאתה צעיר יש לדחות את הבירור כמה שניתן.
שאלה: תפילות אישיות בראש השנה: האם יש מקום בתפילות ר"ה (שחרית ומוסף) שניתן להוסיף בו תפילות אישיות (כמו ב"שמע קולנו" בתפילת שחרית של חול), אם כן, איפה?
תשובה: לא. אין בכלל בקשות פרטיות לא בשבת ולא בימים טובים. בכלל, מי ששם לב יראה שאין שום בקשות בתפילה אלא כל עיקרה הוא רק בקשה לגילוי כבוד שם השם בעולם. אנחנו ממליכים את הקב"ה ולא דואגים לעצמנו. אנו אומרים "זכרנו לחיים - למענך אלוקים חיים", לא למעננו. הפרט מתבטל בראש השנה, כי אנו יודעים שאם יתוקן כבוד השם ממילא יתוקנו כל הדברים המשניים שאדם זקוק להם בעולם.
שאלה: תקיעת שופר בראש השנה בשבת: מדוע כיום, כשראש חודש ידוע, אין תוקעים בשופר בראש השנה שחל להיות בשבת? ואף במקום שבטל החשש (שמא יטלטל וכו ), האם לא בטלה גזירה ויש לתקוע מדאורייתא?
תשובה: חכמים גזרו שלא לתקוע בשופר לא משום שאיננו יודעים מתי ראש חודש אלא משום חשש שמא אדם יטלטל אותו ברשות הרבים במקום שאסור לטלטל, היות ומוטלת חובה על כל אחד לשמוע כל שופר והוא לחוץ בזה וילמד ללמוד איך לתקוע. איננו מוסמכים לשנות גזירות של ח. כשנזכה שתהיה סנהדרין דברים ישתנו, אבל בשלב זה אנו צריכים לשמוע בקול חכמים שיש בידינו לעקור מצוות עשה בשב ואל תעשה, וכך ביטלו מצוות תקיעת שופר בשבת, וכן נטילת לולב בשבת, וקריאת מגילה בשבת (אמנם שם זה דרבנן). ח אסרו זאת כבר לפני אלפיים שנה, ולא שייך שאנחנו נקבע שזה לא שייך.
שאלה: זמן תפילה והנחת תפילין: אני עובד בשעות הבוקר, בין השעה 5:30 עד השעה 14:00. בזמן העבודה איני יכול להניח תפילין. היום אני מתפלל ב-4:45. ואומר שוב ק"ש בזמן העבודה. האם אני נוהג נכון, אם לא, כיצד עלי לנהוג?
תשובה: איך יתכן שאין שום זמן במשך העבודה להניח תפילין? עליך לדבר עם המעסיק ולבקש לפחות רבע שעה עשרים דקות או הפסקה לצורך תפילה בקיצור: הנחת תפילין, קריאת שמע וברכותיה ועמידה, את השאר אפשר להשלים אח"כ. לא יתכן להיות משועבד כ"כ לעבודה כך שבקביעות לא ניתן לעשות כפי התורה והעבודה חשובה יותר. אני מניח שנותנים לך זמן לאכול ואינך צם מהבוקר עד אחר הצהרים. צריך לדעת שכמו שהגוף זקוק לאוכל, כך זקוקים לתפילה.
שאלה: דיווח על ניתוח דומה: ב"ה, בעוד כמה זמן אעבור ניתוח. הבעיה שיש לי היא בעצם התחילה כבעיה רפואית וכעת היא רק פלסטית, אולם היא מאוד מפריעה לי בהתנהלות ביום יום ובגללה איני עובדת או נפגשת לשידוכים ובכלל איני יוצאת כמעט מהבית, רק להליכה קצרה או לרופא. אני רוצה לציין שאני עושה את הניתוח רק כי אין לי ברירה!! ובשמחה הייתי מוותרת עליו. בביקור האחרון שלי אצל הרופא (מטעם קופה"ח) הוא אמר שבגלל שמדובר בניתוח שהוא בעצם פלסטי, הוא אינו קיים ברשימת הניתוחים שעליהם קופת החולים מממנת ולכן הוא אמר שיכתוב קוד של ניתוח דומה- אותו קופה"ח כן מממנת. הוא אף התייעץ לפני כן וגם בטלפון בזמן הביקור הזה, עם רופא אחר והוא אמר לי שכדי שלא אצטרך לשלם, הוא ירשום בדף של הבקשה לניתוח לקופ"ח שזה ניתוח שדומה לניתוח אחר ואכן כך עשה. העניין הוא שאני רוצה לוודא שזה ר ושזה ח"ו לא נחשב שאני גוזלת מהקופ"ח. אני רוצה, יותר נכון צריכה לעבור את הניתוח, אך אני לא רוצה שישב לי על המצפון שזה נעשה בדרך גזל. האם זה גזל או שזה מקובל אצל רופאים. ואם אצטרך לשלם זה המון כסף ואין לי. אני מדגישה שוב שמה שהרופא כתב הוא- דומה לניתוח XX.
תשובה: ישנו כלל בידינו "אין אדם חוטא ולא לו", שפירושו הוא שאדם לא רוצה לעשות עבירה או פעולה אסורה בשביל מישהו אחר אלא אם כן יש לו הנאה אישית מזה. לכן, סביר להניח שזהו נוהג של רופאים רבים ואולי החלטה הנתונה לשיקול דעתם. אם זה המנהג אצל הרופאים לעשות דבר כזה, לרשום ניתוח דומה כדי שימומן על ידי הקופה, אז מותר. ויתכן שעושים זאת אף משום רצונם שלא תעברי לקופה אחרת שהרי ישנה תחרות גדולה בין הקופות. הדרך הטובה ביותר לבדוק זאת היא ללכת לרופא אחר ולראות אם גם הוא ינהג כך, ואם אכן יציע לעשות כמו הרופא הראשון אז מותר לך ללא חשש. נכתב בשם הרב אברהם יצחק כלאב שליט"א
שאלה: השכרת דירה לעובד ע"ז: הרב כתב בתשובה לשאלה: "האם מותר להשכיר לגוי דירה, כאשר ידוע לי שהוא מתפרנס מכספי כנסייה?" "אין קשר בין עבודתו לבין השכרת הדירה." ולעומת זאת לשאלה אחרת ענה הרב: "מותר להשכיר דירה לגוי, אם אינו עובד עבודה זרה." א"כ מה החילוק בין המקרים, הרי המתפרנס מכנסיה כנראה עובד ע"ז?
תשובה: אין איסור להשכיר לגוי אלא א"כ יש חשש שיכניס ע"ז לבית המושכר.
שאלה: איך מכינים לחם שברכתו מזונות: פעמים רבות הילדים שלי רוצים שאופה עבורם חלה או לחמניה "שלא צריך ליטול ידים למוציא", כדבריהם. אנחנו ספרדים ואני נוהגת לאפות בביתי לחם פעמים רבות. מימה צריך להיות מורכב הבצק על מנת שברכתו תהיה מזונות לדעת הספרדים?
תשובה: עם הרבה סוכר, כך שהלחם יצא מתוק.
שאלה: להפסיק בדיבור באמצע פסוקים: האם מותר להפסיק בדיבור באמצע קריאת תהילים, והאם להמשיך מהמקום שעצרתי או מתחילת הפרק? כמו כן, בשניים מקרא ואחד תרגום אותה שאלה?
תשובה: אפשר להפסיק באמצע, וימשיך ממקום שפסק.
שאלה: מי היה מאמין?!?: אני ממש לא מצליחה להבין איך זה שיש כל כך הרבה דרכים שונות לעבוד את ה. החרדים - שחושבים שצריך רק ללמוד תורה. הדתיים לאומים - שחושבים שצריך לשלב גם תורה וגם עבודה. החב"דניקים - שחושבים שהרבי מלובביץ הוא המשיח. ומאחורי כל זרם כזה מאמינים באומנה שלמה המון יהודים! איך באמת נדע מי צודק? איפה שהוא אצלי זה מערער את האמונה! איך זה שיש כל כך הרבה דרכים שונות לעבוד את ה וכל אחד בטוח שהוא הצודק!! אני קצת מפחדת להכלל מציבור אחד, הרי מתי שהוא נגלה מי באמת צדק ומי לא! אני מפחדת ליפול בפח - שאני כאילו יכלל מהדתיים לאומים ובסוף נגלה שהדרך שלנו בכלל לא נכונה!. דרך אגב, זה גם קצת קשור לאיסלם לנצרות, גם הם דתות שמאמינות בה באמונה שלימה ובטוחות שהדרך שלהם היא צודקת!!
תשובה: ברוב הדברים העיקריים אין מחלוקת. יש אלפי דברים שאין בהם מחלוקת ויש מעט דברים שיש בהם מחלוקות אלא שבאופן טבעי שמים לב להבדלים למרות שהם לא העיקר. בכל אופן, כתוב שיש בשמים שתים עשרה שערים לקבלת תפלה כנגד י"ב שבטים. אם כן, אנו רואים שיש דרכים שונות לעבודת ה'. צריך להתאים לכל נפש את הדרך שהיא מתאימה לו. לכן, אין לך מה לדאוג בנוגע לבחירת הדרך. הרבה דרכים ונתיבים למקום. הוויכוח בין הדרכים היא מהי הדרך המרכזית והעיקרית. אבל אין לשלול מכל וכל את הדרכים האחרות שגם בהם יש נקדות טובות.
שאלה: שמיעת מוזיקה לאבל בחוה"מ: בעלי נמצא בשנת אבל על אביו, רציתי לשאול האם מותר לו לשמוע מוזיקה בחוה"מ? ואם כן, ישנה הופעה של זמר שהוא מאד אוהב בחוה"מ סוכות, האם אני יכולה להפתיעו בכרטיסים להופעה?
תשובה: כן, אפשר בהופעה של קדושה. הבית יוסף מביא בסוף הלכות סוכה שלאבל בשמחת תורה מותר לבוא להקפות בשמחת תורה ולרקוד ולשמוח. הרמ"א סובר שלא יעשה דבר אקטיבי אבל מותר לו להיות נוכח בבית הכנסת למרות שרוקדים ושרים, כדי שלא יראה כאבילות בפרהסיא.
שאלה: כסף צדקה שאבד: אחד ממתפללי בית הכנסת, בו הייתי נוהג להתפלל בעיר מגורי הקודמת, נתן לי לפני מספר שנים שטר של 20 ש"ח עבור צדקה לבית הכנסת על מנת שאמסור אותו לאבי שהיה גבאי בית הכנסת. לצערי, איבדתי את השטר ואמרתי זאת לאבי. אותו יהודי, לצערי, נפטר כבר. אני יודע רק את שמו הפרטי ושם משפחתו. איני יודע את שם אימו ותאריך פטירתו. כיצד אוכל לעשות תשובה על כך? האם אפשרי יהיה לקנות ספרי קודש או סידורים בסכום גבוה יותר מזה שאבד לעילוי נשמתו, האם זה יחשב לתיקון?
תשובה: תן 20 שקל לגבאי לשם הנפטר ותקבל קבלה וכך תתקן את מילוי שליחותך.